Botswana het glo derde grootste diamant gevindPres. Mokgweetsi Masisi met die diamant wat deur Debswana gevind is (Foto: TheParrotNewsO1/Twitter) Debswana, ŉ diamantmaatskappy in Botswana, het Woensdag gesê hy het ŉ 1 098 karaat steen gevind wat as die derde grootste van sy soort in die wêreld beskryf word. Die steen is op 1 Junie gevind en is Woensdag aan pres. Mokgweetsi Masisi in die hoofstad Gaborone gewys. “Dit is vermoedelik die derde grootste edelgesteente-gehalte vonds in die wêreld,” het Lynette Armstron, besturende direkteur van Debswana, gesê. “Die seldsame en buitengewone steen … beteken so baie in die konteks van diamante en Botswana. Dit bring hoop vir ŉ land wat sukkel.” Dit is ook die grootste steen van edelgesteente-gehalte wat in die geskiedenis van die maatskappy gevind is, ŉ gesamentlike vennootskap tussen die regering en die diamantreus De Beers. Die grootste diamant nog ooit was die 3 106 karaat Cullinan, wat in 1905 in Suid-Afrika gevind is. Die tweede grootste was die 1 109 karaat Lesedi La Rona, ŉ diamant so groot soos ŉ tennisbal, wat in 2015 in Karowe in die noordooste van Botswana gevind is. Debswana Diamond present a 1,098.30 carat diamond toPresident Masisi and Cabinet.The diamond recovered on the 1st June 2021 from the south kimberlite pipe at Jwaneng mine, is the largest gem quality diamond in the company’s history since diamonds were discovered in the country. pic.twitter.com/NgBJHf6vOa — The Parrot News Online (@TheParrotNewsO1) June 16, 2021